**WikiStipendiya** (və ya *WikiBurs*) — Özbək Vikipediyasının məzmununu təkmilləşdirmək məqsədi daşıyan viki layihəsidir. Layihə Özbəkistan Respublikasının Gənclərlə İş üzrə Agentliyi tərəfindən Özbəkistanın İnformasiya və Kütləvi İnformasiya Vasitələri Agentliyi, Gənc Yazarlar Şurası və özbəkdilli Wikimedia istifadəçiləri qrupu ilə birgə təşkil olunub.

Layihənin adı "Wiki" və "Stipendiya" sözlərinin birləşməsindən yaranıb. Layihə Özbək Vikipediyasında məlumatların həcmini artırmaq məqsədi daşıyır və bu layihədə təkcə tələbələr deyil, hər kəs iştirak edə bilər. Layihənin digər məqsədi özbək Vikipediya redaktorlarının sayısını artırmaqdır.

Tarix
-----

 WikiStipendiya'nın mətbuat konfransı.
WikiStipendiya layihəsi Özbəkistan Prezidenti Şavkat Mirziyoyevin 2019-cu ildə verdiyi fərman əsasında özbək dilinin internetdə dəyərli yer tutmasını təmin etmək üçün işə salınıb. Gənclərlə İş üzrə Agentliyi böyük mükafat fondu ilə Wiki-marafonuna başlamaq qərarına gəlib. İnformasiya və Kütləvi İnformasiya Vasitələri Agentliyi, Gənc Yazarlar Şurası və özbəkdilli Vikimedia istifadəçilərindən ibarət istifadəçi qrupu ilə əməkdaşlıq bu layihənin təşkilinə razılıq verib.

13 may 2022-ci il tarixində Daşkənddə Wikimarafon haqqında hədəf auditoriyanı məlumatlandırmaq üçün mətbuat konfransı keçirildi. WikiStipendiya tələbələr və mətbuatda böyük maraq doğurmuş, müxtəlif nəşrlərdə marafonla bağlı məqalələr dərc edilmişdir. Mayın 20-də marafonun rəsmi açılışına qədər 15 minə yaxın insan marafonun rəsmi Telegram kanalına abunə olub.

14 may 2022-ci il tarixində Daşkənddə yeni istifadəçilər üçün seminar keçirildi. Bundan əlavə, təhsil müəssisələrinin əməkdaşlarının marafon və Vikipediya Təlim proqramı haqqında məlumatlandırılması üçün ayrıca sessiya keçirilib.

Marafonun rəsmi başlamazdan əvvəl Gənclərlə İş üzrə Agentliyinin köməkliyi ilə 12 videodan ibarət video bələdçi çəkilib və Özbək Vikipediyasının YouTube kanalına yüklənib.

Metodologiya
------------

 Özbəkdilli Wikimedia istifadəçi qrupunun fəal üzvləri tərəfindən təşkil olunmuş seminar.
WikiStipendiya 20 may 2022-ci il tarixindən 20 dekabr 2022-ci il tarixinədək davam edəcək Wiki-marafon kimi təşkil edilmişdir. İştirakçıların ən azı 15 yaşında olması tələb olunur. İştirakçılar onları maraqlandıran istənilən mövzuda məqalələr yaza bilərlər. Bununla belə, onlara yeddi geniş sahədə (təbiət elmləri, tarix, mədəniyyət və incəsənət, fəlsəfə, texnologiya, insan və cəmiyyət, coğrafiya, oyunlar və idman) məqalələr yazmaq təklif edilib. İstifadəçilərin mövzu seçimini asanlaşdırmaq üçün hələ yazılmamış məqalələrin siyahısı yaradılmışdır. Ən aktiv istifadəçiləri birdəfəlik təqaüdlə mükafatlandırmaq üçün təqribən 320 milyon Özbəkistan somu ayrılıb. Özbək dilli Wikimedia istifadəçi qrupunun fəal üzvləri marafon iştirakçılarının töhfələrini qiymətləndirmək vəzifəsini öz üzərinə götürüblər.

 WikiStipendiya marafonunun Mükafat Mərasimində Maryana İskender və Cimmy Walesin video təbriki nümayişi. 26 noyabr 2022-ci il.

İstinadlar
----------

1. ↑  ""Wiki-стипендия" марафони эълон қилинди". Sof. 16 Mayıs 2022. 29 Haziran 2022 tarixində arxivləşdirilib. İstifadə tarixi: 20 Mayıs 2022.
2. ↑  "Активные редакторы узбекской Википедии смогут получить до 50 млн сумов". Gazeta. 13 Mayıs 2022. 20 Mayıs 2022 tarixində arxivləşdirilib. İstifadə tarixi: 20 Mayıs 2022.
3. ↑  "WikiStipendiya marafoniga start berildi". Youth Affairs Agency. 14 Mayıs 2022. 16 Mayıs 2022 tarixində arxivləşdirilib. İstifadə tarixi: 20 Mayıs 2022.
4. ↑  "Диққат! Эндиликда айрим ёшларга 50 млн сўмгача пул берилади". Oin. 15 Mayıs 2022. 30 Eylül 2022 tarixində arxivləşdirilib. İstifadə tarixi: 20 Mayıs 2022.
5. ↑  "WikiStipendiya marafoni yoʻlga qoʻyildi". Namangan Engineering Construction Institute. 11 Mayıs 2022. 22 Eylül 2022 tarixində arxivləşdirilib. İstifadə tarixi: 20 Mayıs 2022.
6. ↑  "Активные редакторы узбекской Википедии получат до 50 млн сумов". Spot. 13 Mayıs 2022. 17 Mayıs 2022 tarixində arxivləşdirilib. İstifadə tarixi: 20 Mayıs 2022.
7. ↑  "Марафон WikiStipendiya". Samarkandskiy vestnik. 16 Mayıs 2022. 26 Kasım 2022 tarixində arxivləşdirilib. İstifadə tarixi: 20 Mayıs 2022.
8. ↑  "Oʻzbekiston yoshlar ishlari agentligi hamda Axborot va ommaviy kommunikatsiyalar agentligi tomonidan WikiStipendiya marafoni yoʻlga qoʻyildi. Umumiy Mukofot jamgʻarmasi 320 million soʻm". Oliygoh. 14 Mayıs 2022. 17 Mayıs 2022 tarixində arxivləşdirilib. İstifadə tarixi: 20 Mayıs 2022.

Xarici keçidlər
---------------

* Rasmiy Telegram kanal 28 Kasım 2022 tarihinde Wayback Machine sitesinde arşivlendi.
* Loyiha sahifasi